NSB type 61

NSB type 61, også kjent som «gammeltysker», var en damplokomotivtype hos NSB som okkupasjonsmakten Tyskland innførte mellom 1940 og 1943 med 38 enheter. De hadde stor trekkraft, men med en stiv gang og gammeldags konstruksjon. På norske spor viste de seg dårlig egnet i det kalde klimaet og i alle kurvene. I de første årene gikk de på Nordlandsbanen og Dovrebanen. Dette lokomotivet var produsert som type 57 for Deutsche Reichsbahn i over tre tusen eksemplarer, og i Forbundsrepublikken var de i bruk så seint som i 1970. Etter krigen fikk de hos NSB redusert sin tjeneste til et minimum etter å ha fått sine vesentligste trafikkoppgaver overtatt av den  større og kraftigere type NSB type 63 («stortyskerne»). Pga lokmangel ble de likevel noe benyttet på Gjøvikbanen, Kongsvingerbanen og Vestfoldbanen. Generelt var typen lite populær, og de fleste ble hensatt etter hvert som de forfalt til hovedrevisjon (HR). 17. januar 1949 ble 20 maskiner utrangert. 61a nr. 2695 ble fra juni 1948 benyttet på Bergen stasjon som varmelok i persontog. I oktober 1951 fikk denne maskinen utstyr for ojefyring. Det ble utrangert 24. mai 1955 som den siste av «gammeltyskerne».

 Litteratur 


 Eksterne lenker 
 Type 61  – NJK Materielldatabasen

61
61